Divpunktu mārīte

Divpunktu mārīte (Adalia bipunctata) ir mārīšu dzimtas kukainis (vabole). Tā ir viena no visbiežāk sastopamajām mārīšu dzimtas vabolēm Latvijā. 
 
No lauksaimniecības viedokļa divpunktu mārīte ir pazīstama kā derīgs kukainis, kurš pasargā augus no kaitēkļiem. Vabole dzīvo uz lakstaugiem, kur barojas ar kukaiņiem, visbiežāk laputīm. Mārītes pārziemo zemsedzē un lapu kaudzēs. Pēc savas dabas kukainis ir diezgan lēnīgs, bet prot visnotaļ labi aizstāvēties, pateicoties tam, ka no locītavām izdala priekš putniem negaršīgu šķidrumu. 

Domājams, ka kukaiņa latviskais nosaukums aizgūts no latviešu dievības Māras vārda, kas sevī iemieso zemes spēku. Par Latvijas nacionālo kukaini divpunktu mārīti 1991. gadā noteica Latvijas Entomoloģijas biedrība.

Mārīšu dzimta